ምሕረት (ሓቀኛ ስማ ኣይኮነን) ምድረ ሰሃራ ኣቋሪጻ ካብ ኤርትራ ተበጊሳ እስራኤል ንምብጻሕ ኣብ ዝወሰደላ ክልተ ኣዋርሕ ክትገልጾን ክትዝክሮን ዘይትድሊ ግፍዕን ጉድኣትን ርእያ'ያ። "እቲ ዘስካሕክሕ ንጸላኢኻ'ካ ዘይትምነይሉ ኩነታት ሓሊፈ ኣብዚ ምብጽሐይ ብጣዕሚ ሕጉስቲ'የ ግን ክዝክሮን ክዛረበሉን ኣይደልን። ኣብ ኤርትራ እንከለኹ ብዛዕባ ኤችኣቪ እኹል ፍልጠት'ካ እንተነበረኒ ኣብ ዝማዕበለት እስራኤል ኣሎ ዝብል እምነት ግን ኣይነበረንን። ስለዚ ክምርመር ይኹን ካልእ ሓሲበ ኣይፈልጥን፤ ሓደ መዓልቲ ጎስጋስ ክህቡ ምስ ረኣኹዎም ግን ብሕቡእ ከይደ ተመርሚረ። ኣዝዩ'ዩ ዘፍርሓካ ምኽንያቱ ዝሓለፍናዮ ስለእንፈልጦ" ትብል። ኣፍልጦ እናሃለዎ ግንከኣ ክሰምዖን ብዛዕብኡ ክሓስብን ዘይደሊ ምንባሩ ዝገለጸልና ድንኤል ዳኒኤል ይበሃል። "ኣብ ኢትዮጵያ'የ ተወሊደ ዓብየ፤ ዓሙቅ'ዩ ንምባል ኣይድፈር እምበር ናይ ኤይድስ ጎስጋሳት ኣብ ኢትዮጵያ'ውን ይካየድ ብምንባሩ፡ ክንሰምዖ የርዕደና ሽዑ ንሽዑ ድማ ንርስዖ ምምርማር ግን ዋና ጸላኢተይ። ኣብ እስራኤል ካብ ዝኣቱ ነዊሕ ዓመታት'ካ እንተኣቁጸርኩ ሓሲበሉን ተገዲሰሉን ኣይፈልጥን'የ ነይረ፤ ሓደ መዓልቲ ኣብ ቤት ማእሰርቲ እስራኤል ኮይነ ክምህሩ ምስ ሰማዕኩ ካብ ድቃሰይ ተበራቢረ ክብል እደፍር። 'ሓሚምካ ካብ ምስቃይ ኣቀዲምካ ምጥንቃቅ' " ትብል ምስላ ኣምሓርኛ ወስ አቢሉ ተርጉሚያ ይብል ብፍሽኽታ። እስራኤል ኤርትራውያን ስደተኛታት ክትኣስር ጀሚራ 'ሩዋንዳ፡ ካብ እስራኤል ስደተኛታት ከይትቕበል' እስራኤል ንሓተትቲ ዑቕባ ከይትቕይድ ትሕተት ነዚ ዝተዓዘባ ገበርቲ ሰናይ ትካላት ከኣ ኣብ ምትሕግጋዞም ክነጥፋን ክቃለሳን ይረኣያ። "ኣብ'ዚ ንምብጻሕ ዝሓለፍዎ ስቃይን ሕልኽላኽ ዝመልኦ ጉዕዞን ብዘይካ'ቲ ኣካላውን ኣእምሮኣውን ማህሰይቲ፤ ዘስዓበሎም ጥዕናዊ ጉድኣት ኣዝዩ ከቢድ'ዩ" ትብል ኣብ ትካል ሓይሊ ዕማም ኤይድስ ተጠርኒፋ እትሰርሕ ኤርትራዊት ስደተኛ ኣስማይት መርሃጽዮን። ኣብ ምትሕግጋዝን ምክልኻል ኤድስ ንስደተኛታት እትነጥፍ ዘላ ኣስመረት ንኣስታት 8 ዓመታት ኣብ እስራኤል ዝተቀመጠት'ያ ። ትካል ሓይሊ ዕማም ኤይድስ ካብ ዝምስረት 32 ዓመታት እኳ እንተኣቁጸረ ንስደተኛታት ምሕጋዝ ዝጀመረ ግን ቅድሚ ኣርባዕተ ዓመት'ዩ። ቅድሚኡ ግን ስደተኛታት ዋላ'ካ ናይ ምምርማር ዕድል እንተረኸቡ መድሃኒት ብነጻ ክረኽቡ እንተኾይኖም ኢንሹራንስ ክህልዎም ይግባእ። ብውልቂ ኢንሹራንስ ንምግዛእ ኣዝዩ ክቡር'ዩ። በቲ ዝወሃቦም ናይ ክልተ ወርሒ ቪዛ እውን እንተኾነ ናይ በጻሕቲ ስለዝኾነ እዚ'ውን ዘይሕሰብ ምዃኑ ይዛረቡ። ካብ ኣስራሕቶም ናይ ምርካብ መሰል እንተሃለዎም'ውን ሰኣን እኹል ሓበሬታን ከይስጎጉ ብምፍራሕን ከምዘይሓቱ'ያ ኣስማይት ብተወሳኺ ሓቢራትና። "ኣብ'ዚ ሕጂ እዋን ኤችኣይ ቪ ኣብ እስራኤል ብፍላይ ከኣ ኣብ ስድተኛታት ኣብ ኣስጋኢ ኩነታት'ዩ ዝርከብ። መብዛሕትኦም እኹል ሓበሬታ ብዘይምርካብን ተነጽሎ ብምፍራሕን ንኽምርመሩ ኣይመርጹን'ዮም። መንግስቲ እኹል ሕክምናዊ ሓገዝ ብዘይምግባሩ'ውን ነቲ ኩነታት ኣጸጋሚ ገይሩዎ" ትብል ኣስማይት። ካብ መንጎ እቶም ክሳብ ሕጂ መጺኦም ዝተመርመሩ ውሑዳት ሰባት ካብ 600 ክሳብ 800 ዝበጽሑ ተሰከምቲ ኤችኣቪ ክኾኑ እንከለው፡ ቁጽሪ ዘይተመርመሩ ከምዝዛይድ ካብ'ቲ ትካል ዝረኸብናዮ ሓበሬታ የረድእ። ስለዚ'ዩ ከኣ ሓይሊ ዕማም ኤይድስ፡ ኣብ ዝተፈላለዩ ቦታታት ብምንቅስቃስ ጎስጓሳን ምኽርን ብምክያድን ነጻ ኮንዶም ብምዕዳልን ኣፍልጦ ንምዕዛዝ ዝጽዕር ዘሎ። እንተኾነ ግና ካብ'ዚ ሓሊፉ ካልእ ሓገዛት ክገብር ዓቅሚ ስለዘይብሉ፤ ነቶም ምስ ኤች ኣይ ቪ ኤይድስ ተተሓሒዞም ዝመጹ ሕማማት ከም ኒሞንያን ካልእን ንምፍዋሶም ዓቢ ግድል ኮይኑ ዝርከብ። "እዞም ተወሰኽቲ ሕማማት ንግዳያት ብቅልጡፍ ብምድኻም ናብ ዝኸፍአ ኩነታት ስለዘሰጋግርዎምን ዘዳኽምዎምን ተወሳኺ ሓገዝ ካብ መንግስቲ የድሊ'ዩ" ትብል ኣስማይት ብምሕጽንታ። "ብወገንና ኣቃልቦ መንግስቲ ንምስሓብን መሰል እዞም ግዳያት ንምኽባርን ክሳብ ኣብ ባይቶ እስራኤል ብምኻድ ሓብሬታን ምኽርን ብምሃብን፤ ነቲ ጉዳይ ናብ ቤት ፍርዲ ብምውሳድን ንማጎት ኣሎና። በዚ ድማ እቲ ንስደተኛታት ክልኩል ዝነበረ ብሳልሳይ ደርጃ ማለት ትሑት ምክልኻል ዓቅሚ ዘለዎ መድሃኒት ብነጻ ከም ዝወሃቦም ንምግባር በቂዕና፡" ክትብል ትዛረብ። ንሳ ከምእትገልጾ በዚ ናብ ኣፍ ሞት ክኸዱ ካብ ምጽባይ ዕድሚኦም ንምንዋሕ ይሕግዞም ኣሎ። ናብ'ቲ ቀዳማይ ደረጃ መድሃኒት ንምስግጋር'ውን ጻዕሪ እናተገበረ እዩ። "ድሮ ከኣ 207 ዝኣኽሉ ግዳያት በቲ ውድብ ጥዕና ዓለም ዝፈቅዶ መሰረት ነጻ መድሃኒት ክረኽቡ እንከለው ዝተረፉ ግን ኣብ ቀንፈዘው ይርከቡ።" ክትብል ዘለዋ ስግኣት ትገልጽ። ምንጪ ስእሊ, AFP መግለጺ ስእሊ, ስደተኛታት ኣብ መዓስከር ሆሎት እስራኤል ብፍላይ ድማ ንነፍሰጹር ንተሰከምቲ ኤችኣቪ ኣዴታት ድሕሪ 3 ወርሒ ሕርሰን ዝቋረጽ ዝነበረ መድሃኒት ብዝገበርዎ ሓያል ቃልሲ ክቅጽል ምፍቃዱ ዓቢ ዓወት ጻዕሮም ምኻኑ ብሓጎስ ትዛረብ። ጎስጓሳትን ስርሓትን እዚ ግብረ ሰናይ ትካል ንሕሙማት ጥራሕ ዘይኮነስ ንህዝቢ እስራኤል እውን ካብ ምልባዕ እዚ ኣደዳ ዘድሕን ምዃኑ ዝተገንዘቡ ግዱሳት እስራኤላውያን፡ ምስ'ዚ ትካል ከም ዝተሓባበሩ ክንግንዘብ ክኢልና። ተሳትፎን ዕማምን ኣስማይት በዚ ዝተደረተ ኣይኮነን፡ መንግስቲ እስራኤል ስደተኛታት ንምስጓግ ኣብ ዝወሰነሉ እዋን መሰል እዞም መንገዲ ስደት ብዓመጽን ግህሰትን ከምኡ'ውን ብዘይፈልጥዎ መራፍእ ሓሽሽ ግዳያት ዝገበሮም ስደተኛታት ንምኽባር፡ ዓቢ ተራ ተጻዊታ'ያ። "ንሕና ብዘሎና ዓቅሚ ነቲ ውሳነ ተቓዊምና ንምስጓግ እዞም ግዳያት ጠጠው ከም ዝብል ጌርናዮ ኣሎና። ብሕጂ ንዝመጽእ ብድሆታት'ውን ኣብ መትከልና ኣሎና። ሂወት እዞም ግዳያት ድሮ በቲ ዝበጽሖም ኣደራዕ ልዕሊ ሰብኣዊ መሰል ዝረአ'ዩ። ዓላማና ከኣ በሰላታቶም ኣሕዊኻ ናብ ንቡር ክምለሱን ግጉይ ኣረዳድኣ ኣወጊዶም ብሓልዮት ክንቀሳቀሱን ከም ኩሉ ሰብ ናብርኦም ክመርሑን ምግባርዩ" ትብል። ብዙሕ ዘጋጠማ ዘጉህን ዘሐጉስን ኣጋጣሚታት'ኳ እንተሃልወ፡ ካብቲ ሓደ ዘጋጠማ ኩነታት ሓደ መንእሰይ ድማ የዕሊላትና። ኣብ ሓደ ኣጋጣሚ ኣብ መንገዲ ወዲቁ ኣብ ሕማቅ ኩነታት ዝረኸበቶ ኤርትራዊ ነይሩ። እቲ መንእሰይ ዘድሊ ሕክምናታት ተገይሩሉ ናብ ንቡር ድሕሪ ምምላሱ ከምኡ ተሰካሚት ረኺቡ ብምምርዓው ጥዕይቲ ቆልዓ ንምውላድ ሃቂኑ ትካል ከፊቱ ሂወቱ ይመርሕ ኣሎ ። "ካብ'ዚ ንላዕሊ ዘሐጉስን ኣብ ሂወትካ ባህታ ዝፈጥርን ነገር የሎን" ድማ ትብል ብፍሽኽታ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
